cyanic-selkie/wikianc huggingface dataset:
Donghufolket
Protomongolsk eller paramongolsk egennavn
Moderne kinesisk apologetikk tyder på at dōnghú er en kinesisk transkripsjon av et protomongolsk eller paramongolsk endonym. Den virkelige etymologien til ordet er ukjent, men i denne artikkelen forholder vi oss til ordets betydning på tradisjonell og klassisk kinesisk.
«Paramongolsk»
Khitansk, det offisielle språket til Liao-dynastiet (907–1125), var nært beslektet med mongolske språk. Sammen med tabgachisk, blir det klassifisert som et paramongolsk språk. Dette er språk med flere mongolske trekk; de er likevel såpass forskjellige fra historisk kjente mongolske språk til at de kan være en direkte forgjenger til dem. De antas imidlertid å ha en felles forgjenger med protomongolsk.
Forvekslinger med tunguserne
I enkelte ordbøker er dōnghú (東胡) blitt forvekslet med tōnggǔ (通古), som betyr tungusere. Denne «tilfeldige likheten i moderne uttale», har ifølge sinologen Edwin G. Pulleyblank «ført til den en gang så utbredte antagelse at de østlige hú snakket et tungusisk språk. Dette er en vulgær feiltagelse uten noe virkelig fundament.»
Gammelkinesiske rekonstruksjoner
Den moderne uttalen dōnghú er forskjellig fra uttalen på gammelkinesisk, som ble brukt under vår- og høstannalenes tid (722–481 f.Kr.) da ordet først ble nedtegnet.
Gammelkinesiske rekonstruksjoner av navnet inkluderer *Tûngγâg, *Tungg'o, *Tewnggaγ, *Tongga og *Tôŋgâ. Baxter og Sagart rekonstruerte den gammelkinesiske formen av hú (胡) som *[g]ˤa.
Etymologi på klassisk kinesisk
Navnet dōnghú (東胡) er både klassisk og tradisjonell kinesisk. Det betyr ordrett «østlige hú», og er vanligvis oversatt som «de østlige barbarer». Ordet dōnghú står i kontrast til ordet xīhú (西胡) som betyr «vestlige hú», og som gjerne oversettes som «de vestlige barbarer» eller «ikke-kinesiske folk i vest».
Navnet hú (胡) betyr folkegrupper som ikke er Han-kinesere. John E. Hill forklarer:
Forfattere som Burton Watson (1925–2017), Nicola Di Cosmo (f. 1957), Edwin G. Pulleyblank (1922–2013) og Yu Ying-shih (f. 1930) oversetter dōnghú med «de østlige barbarer»; i noen tilfeller benytter Pulleyblank også benevnelsen «østlige hú». Pulleyblank forklarer videre:
Historikeren Nicola di Cosmo forklarer videre:
Dōnghú er således både en geografisk og en etnisk benevnelse. I det 2. århundre e.Kr. skrev historikeren Cui Hao (崔浩) under Handynastiet at dōnghú opprinnelig var lokalisert «øst for xiōngnú». Han setter dem også i kontrast med de «fem barbarer» 五胡 (wǔhú). Dette var fem nordlige nomadiske stammer som var involvert i opprøret til de fem barbarer (304–316 e.Kr.) under Jindynastiet og på denne måten bidro til oppløsningen av det vestlige Jindynastiet.
Den øvre Xiajiadiankulturen
Dōnghú var en konføderasjon av protomongolske eller paramongolske nomadiske stammer nordøst for Kina. De levde i det som i dag er det nordlige Hebei, det sørøstlige Indre Mongolia og de vestlige delene av Liaoning, Jilin og Heilongjiang langs Yanshanfjellene og fjellkjeden den store Khingan.
Blant de etniske gruppene nord for Kina, var dōnghú blant de første til å utvikle en statsdannelse og en bronseteknologi. De snakket et protomongolsk eller paramongolsk språk og er assosiert med den øvre Xiajiadiankulturen (1000–600 f.Kr.). Denne kulturen er karakterisert av jordbruk og husdyrhold, samt kunsthåndverk og kunst av bronse. Gjennom bruken av kavaleri og bronsevåpen under krigføring, dominerte de over xiōngnú i vest.
Funnstedet Jinggouzi
I august 2012 ble det publisert en DNA-analyse av 42 menneskelige rester fra Jinggouzi, som stammer fra omkring 500 f.Kr. To markører ble analysert, og viste funn av haplogruppene D, G, C og M10 og Y-kromosom haplogruppen (C). Befolkningen var nærmest beslektet med xiānbēi og det moderne tungusiske oroqenfolket, men også med dōnghú.
Beretninger fra Shangdynastiet
Lee Mosol hevder at navnet dōnghú opptrer langt tidligere i kinesiske kilder enn de fleste vestlige sinologer har antatt, nemlig i året 1043 f.Kr. under slutten av Shangdynastiet. Først henviser han til en legendarisk og mystisk krig mot de nordlige stammer, en krig mellom huángdì (黃帝) og chīyóu (蚩尤), som fant sted i den nordvestlige utkant av det nåværende Beijing. Ingen spesielle stammenavn er nevnt under denne hendelsen.
Ved siden av denne mystiske hendelsen, foretok kineserne sin første militære aksjon mot de nordlige stammer flere år før slutten av Shangdynastiet, ledet av hertugen av Zhou (1042–1035 f.Kr., 周公, zhōu gōng), og omtalt som Zhōu gōng jì lì fá yān jīng zhī róng (周公季歷伐燕京之戎). Ordene yān jīng zhī róng refererer til den nordøstlige delen av den nåværende Xīān-dalen (西安), og ikke til utkanten av det nåværende Beijing.
Kong Wen Ding (文丁, 1112–1102 f.Kr.) av Shangdynastiet ga hertugen Jì Lì (季歷) av Zhōu (周) ordre om å angripe stammen róng. Det militære angrepet mislyktes. Det ble deretter foretatt et nytt angrep i det 11. året av kongens regjeringstid, som ble en stor suksess. Kongen henrettet imidlertid hertugen.
Den tredje militære aksjon ble foretatt av hertug Huan av Qi (桓公, huán gōng) i året 664 f.Kr. og var rettet mot den nordlige klanen shān rōng (山戎). Under denne militære aksjonen dro hertug Huan og hans følge nordover til Bēi ěr-dalen (卑耳之谿, bēi ěr zhī xī), hvor den kinesiske mur i dag strekker seg fra den nordlige utkant av Beijing til Bohai. Stammenavnene i denne regionen var lìng zhī (令支), dōnghú (東胡), xià fú zhī shān (下凫之山), gū zhú (孤竹), shān róng (山戎), huì (秽), hé (貉), lí zhī (离枝), běi róng (北戎), wú zhōng (无终), tú hé (屠何), tǔ fāng (土方) og tú hé (徒何). Lee Mosol tolker dette som et bevis på at dōnghú er blitt nevnt 1043 f.Kr., og ikke bare 664 f.Kr. Det skyldes at han betrakter alle stammene som det samme folket, nemlig som tungusere. Denne artikkelen skiller imidlertid mellom mongoler og tungusere.
Omtale hos Sīmǎ Qiān
Kong Wuling av Zhao (趙武靈王, 340–295 f.Kr.), som adopterte de nordlige barbarers (胡, hú) livsstil, bekjempet dem og startet å bygge den kinesiske mur. 26 år gammel, annekterte han området ōudàidì (歐代地) som tilhørte dōnghú. Dette var det samme område som i år 208 f.Kr. ble erobret av xiōngnú.
Generalen Qin Kai fra staten Yan (hvis hovedstad Ji (薊) befant seg i nærheten av dagens Beijing) ble tatt til fange av dōnghú. I året 300 f.Kr. bekjempet han dem etter å ha oppnådd høy anseelse hos dem og lært deres krigstaktikk. Under tiden til xiōngnú's regent eller Chanyu Touman (220–209 f.Kr.) «var de østlige barbarer svært mektige, og [det urindoeuropeiske folket] Yuezhi var likeledes i sine velmaktsdager.»
Krigen mot xiōngnú
Da kronprinsen til xiōngnú-riket, Modu Chanyu (234–174 f.Kr.), drepte sin far Touman i året 209. e.Kr. og tok tittelen Chanyu, trodde dōnghú at Modu fryktet dem. De begynte å kreve inn skatter fra xiōngnú og endog fra gruppen omkring Modu. Da de ikke var fornøyd med dette, ba de også om å få noen av xiōngnú's territorier. Dette gjorde Modu rasende. I år 208 f.Kr. angrep han dem militært og bekjempet dem, drepte deres leder, tok mange av deres folk til fanger og beslagla deres husdyr, før han vendte seg mot vest og angrep og bekjempet Yuezhi i året 177 f.Kr.
Som følge av dette militære nederlaget ble konføderasjonen dōnghú oppløst, og delt i to grupper. Den første av disse, wūhuán, dro til den hvite ulvens fjell (i nærheten av Lingyuan) og var engasjerte i en kontinuerlig krigføring med xiōngnú i vest og Kina i sør. Mens de ble svekket av langvarige kamper, bevarte den andre gruppen – xiānbēi, sin styrke og beveget seg nordover til Xianbeifjellene. I det andre århundre e.Kr. bekjempet xiānbēi både wūhuán i øst og xiōngnú i nord, og utviklet en mektig stat under ledelse av deres valgte khan, Tanshihuai (d. 182 e.Kr.).
Under regjeringstiden til Keiser Wu av Han (漢武帝, 156–87 f.Kr.) hadde betegnelsen dōnghú forsvunnet fra kinesiske nedtegnelser; de snakket nå i stedet om xiānbēi og wūhuán.
Xiānbēi og wūhuán
Di Cosmo hevder at kineserne betraktet Hú 胡 som «en ny type av utlendinger», og tror at «dette begrepet, hva som enn var dets opprinnelse, snart kom til å indikere en "antropologisk type" [ menneskerase ], snarere enn en spesiell gruppe eller stamme, som nedtegnelsene tillater oss å identifisere som tidlige steppenomader. Hu var kilden til innføringen av kavaleriet i Kina.» Dōnghú ble altså betraktet som en underavdeling av den mongoloide rase som var forskjellig fra kineserne.
Pulleyblank siterer den franske sinologen og tibetologen Paul Pelliot (1878–1945) som beskrev dōnghú, xiānbēi og wūhuán som «protomongoler»:
Pulleyblank skriver også at selv om
Videre utvikling
Dōnghú ble altså delt i de to folkegruppene wūhuán og xiānbēi. Senere gikk denne splittelsen videre og det oppstod flere protomongolske folkegrupper:
Madelen Haaheim Sveinungsen
Madelen Haaheim Sveinungsen (23. mai 2002) er en norsk friidrettsutøver som representerer Sørild FIK. Hun konkurrerer i sprintløp og hoppøvelser, og fikk bronse i høydehopp under NM i friidrett innendørs 2020.
2018
Haaheim Sveinungsen vant høydehopp og fikk sølv i lengdehopp i J16-klassen under UM innendørs 2018. Utendørs fikk hun sølv i høydehopp i U20-klassen under Junior-NM i friidrett 2018, og hun vant høydehopp under Ungdomsmesterskapet i friidrett 2018 med ny personlig rekord på 1,73 meter.
2019
Under Junior-NM i friidrett 2019 kom hun på fjerdeplass i høydehopp, og hun vant høydehopp i J17-klassen under Ungdomsmesterskapet i friidrett 2019.
2020
I februar 2020 deltok hun i NM i friidrett innendørs 2020, og fikk der bronse i høydehopp, bak Tonje Angelsen og Katarina Mögenburg. Dette var hennes første NM-medalje på seniornivå. Hun vant høydehopp under UM innendørs 2020.
Utendørs vant hun høydehopp i U20-klassen under Junior-NM i friidrett 2020, der hun forbedret sin personlige rekord til 1,78 meter. Under NM i friidrett 2020 kom hun på delt femteplass i høydehopp, sammen med Telma Eid.
Referanser
<References />
Kari Stai
Kari Stai (født 14. august 1974) er en norsk illustratør, grafisk designer og barnebokforfatter. Hun mottok Brageprisen for beste barnebok i 2012 med boka ''Jakob og Neikob. Tjuven slår tilbake''. I november 2022 mottok hun Teskjekjerringprisen.
Bakgrunn og arbeid
Kari Stai kommer fra Inderøy i Nord-Trøndelag. Hun har studert ved Høgskolen i Telemark (1996–1999), Oslo Tegne- og Maleskole (1993–1996) og Kunsthøgskolen i Oslo (2000–2005) der hun tok hovedfag i visuell kommunikasjon. Hun har siden særlig arbeidet med illustrasjon i bøker og tidsskrifter. I 2008 debuterte Kari Stai som forfatter med billedboka Jakob og Neikob, «ei humoristisk og surrealistisk forteljing om vennskap, uvennskap og utlandet». I 2010 kom Blodrik og Blodfabrikken. Hun skriver på nynorsk og utgir bøkene på Det norske Samlaget. Illustrasjonene er preget av klare linjer, jevne flater i få, avstemte farger, stiliserte figurer, geometriske former og et grafisk uttrykk.
Kari Stai er medlem av NBK, Tegnerforbundet og Grafill. Hun er innkjøpt av Nasjonalbiblioteket, Nils Aas Kunstverksted og Inderøy Kunstforening. Kari Stai er gift med illustratøren og gallerilederen Henning Lystad. De bor på Straumen i Inderøy. Hun var med i illustratørfellesskapet Patron i Oslo fra 2005 til 2009.
Hennes teaterstykke Jakob og Neikob og den mystiske pakken hadde premiere på Nord-Trøndelag Teater i november 2013.
Leah Cairns
Leah Cairns (født 1974) er en kanadisk skuespiller fra North Vancouver, British Columbia. Hun er best kjent for rollene som løytnan Margaret «Racetrack» Edmondson i Battlestar Galactica og som Kathryn McLaren i TV-serien Travelers.
Finland under EM i svømmesport 2021
Finland deltok under EM i svømmesport 2021 i Budapest i Ungarn fra 10. til 23. mai 2021.
Jaransk
Jaransk (russisk: Яранск) er en by i Kirov oblast i Russland. Den ligger ved elva Jaran (i Vjatkas nedslagsfelt), 257 km sørvest for Kirov.
Den ble grunnlagt i 1584 som en russisk festning ved Jaran-elva som forsvar mot mariene. En posad vokste senere opp rundt festningen. Bystatus ble innvilget i 1780.
Demografi
Befolkningsutvikling: ! År || Folketall || Kilde
Tillitsløs sikkerhetsmodell
En tillitsløs sikkerhetsmodell er en arkitektur for sikkerhet innen IT-systemer hvor ingen automatisk stoles på selv om de er innenfor et sikret område eller tidligere har blitt verifisert. Hovedtanken bak en tillitsløs sikkerhetsmodell kan oppsummeres med det russiske ordtaket doveryay, no proveryay som betyr «stol på, men verifiser«, eller snarere «aldri stole på, alltid bekrefte». For eksempel innebærer dette at elektroniske enheter ikke kan stole på andre enheter som standard, selv om disse er koblet til samme nettverk innenfor en bedrift sitt lokalnett og tidligere har blitt verifisert.
Denne sikkerhetsmodellen har fått økt oppmerksomhet etter hvert som moderne bedriftsnettverk har blitt mer komplekse og består av mange sammenkoblede soner, skytjenester og skyinfrastruktur, tilkoblinger til eksterne og mobile miljøer, og tilkoblinger til ikke-konvensjonell IT som for eksempel IoT-enheter.
Historie
I 1994 ble begrepet zero trust for første brukt i doktoravhandlingen til Stephen Paul Marsh ved University of Stirling. Tillitsløse sikkerhetsmodeller ble for alvor populære i slutten av 2010-årene sammen med økt bruk av mobil-og skytjenester.
I 2019 gikk Det nasjonale cybersikkerhetssenteret i Storbritannia (NCSC) ut med en anbefaling om at tillitsløs nettverksarkitekturer bør vurderes for nye IT-systemer, særlig dersom bruk av skytjenester er planlagt.
Prinsipper
I 2019 beskrev Det nasjonale cybersikkerhetssenteret i Storbritannia (NCSC) at noen viktige prinsipper for en tillitsløs arkitekturer er å ha:
Gjensidig autentisering
En tillitsløs tilnærming fremmer gjensidig autentisering, inkludert kontroll av identitet og integritet til enheter uten hensyn til lokasjon, og at man gir tilgang til applikasjoner og tjenester basert på tillit til enhetsidentitet og enhetshelse i kombinasjon med brukerautentisering.
Alexander av Bulgaria
Alexander av Bulgaria var Bulgarias prins fra 1879 til han abdiserte i 1886. Han var ikke herskeren over et uavhengig land, da Bulgaria ennå var en del av Det osmanske rike. Under hans styre hadde Bulgaria derimot en viss autonomi, som følge av Den russisk-tyrkiske krig (1877–1878). Han ble etterfulgt av Ferdinand I av Bulgaria, som senere endte opp med å lede et uavhengig Bulgaria i 1908.
Masson vannkraftverk
Masson vannkraftverk er en demning og et vannkraftverk inne i byen Gatineau, på sideelva Lièvre River like før den renner ut i Ottawa River i provinsen Québec, Canada. Det har en installert total vannkrafteffekt på 105-119 MW, fordelt på 4 enheter. Kraftverket stod ferdig i 1933.
Operatør og eier er energiselskapet Brookfield Power. Dette er et elvekraftverk (run-of-river).
Kjell Persson
Kjell Persson er en svensk tidligere fotballspiller. Persson, som var spiss, spilte en kamp og scoret to mål for Malmö FF i 1949/50-sesongen av Allsvenskan.
Pierre de Gondi
Pierre de Gondi, cardinal de Retz (også like ofte stavet Gondy; født 1533 i Lyon, død 17. februar 1616 i Paris) var en fransk biskop og kardinal fra Gondi-slekten som var kommet til Frankrike fra Italia.
Bakgrunn
Pierre de Gondi var annen sønn til den innvandrede italienske handelsmannen og bankieren Guidobaldo oder Antoine de Gondi (1486–1560) og hans hustru Marie-Catherine de Pierrevive, som var datter til en «receveur du domaine» (skatteoppkrever for det kongelige domene).
Han var bror til Albert de Gondi (to av hvis sønner, Henri og Jean-François, etterfulgte etter tur Pierre som biskop av Paris) og en protesjé av Catherine de Médicis. Hun hadde tatt seg av familien i lang tid; hans mor skulle få oppgaven som «gouvernante des enfants de France» (guvernante for kongebarna), og faren ble «maître d’hôtel» (hushovmester) for den unge hertugen av Anjou, den senere kong Henrik III (1551–1589).
Pierre studerte ved Sorbonne i Paris og deretter ved universitetet i Toulouse, der han fikk doktorgrad in utroque iure (i kirkerett og borgerlig rett). Etter en tid som prest i Loyn kom han til Paris.
Biskop, kongens mann
Pierre de Gondi ble først biskop av Langres (1565), så biskop av Paris (1570), og så kansler og storelemonysiar til Elisabeth av Østerrike, hustru til kong Karl IX av Frankrike.
Han ble kreert til kardinal den 18. desember 1587 av pave Sixtus V og tildelt tittelkirken San Silvestro in Capite.
Gondi foretok en rekke sendeferder til Roma under kongene Henrik III av Frankrike og Henrik IV av Frankrike, og deltok i 1592 i pavevslget det året. Ved senere pavevalg var han fraværende.
Han var dessuten abbed for Abbaye Notre-Dame de la Chaume de Machecoul fra 1596 til 1606. I 1606 døpte han i slottet i Fontainebleau den fremtidige konmg Ludvig XIII av Frankrike.
Kardinal Pierre de Gondi assisterte, sammen med François d'Escoubleau de Sourdis og med cardinal de Joyeuse ved kroningen av Marie de Médicis i Saint-Denis den 13. mai 1610.
Episkopalgenealogi
Hans episkopalgenealogi var:
Tyge Greibrokk
Tyge Greibrokk (født 20. april 1942) er en norsk kjemiker og professor i analytisk kjemi.
Greibrokk tok hovedfag (cand.real.) i kjemi ved UiO i 1968 med hovedoppgaven. Han arbeidet deretter ved University of Texas at Austin, før han tok dr. philos.-graden i 1976 med avhandlingen «The isolation and partial structure elucidation of hypothalamic factors affecting the secretion of hypophysial growth hormone, luteinizing hormone and prolactin».
Greibrokk ble professor i 1986 og har vært instituttleder ved Kjemisk institutt ved Universitetet i Oslo (UiO). Han har vært veileder for 125 masterstudenter og 30 doktorstudenter og har publisert mer enn 300 vitenskapelige artikler.
I 2006 ble han utnevnt til æresmedlem i Norsk kjemisk selskap.
Nordre Nærsnes naturminne
Nordre Nærsnes naturminne er en tange i Nærsnesbukten. Naturminnet er en 8 dekar stor del av eiendommen Sundbyveien 8 B, Nordre Nærsnes, med gårdsnummer 42 og bruksnummer 1. Området ble vernet 15. januar 1988, men vernet er ikke matrikkelført på eiendommen.
Verneformål
Det vernede området viser overgangen mellom kambriske og ordoviciske lag. Området har en kontinuerlig utvikling uten noen avsetningsbrudd. Slike overganger er ansett som dårlig utviklet i mange deler av verden. Dette gjør naturminnet på Nærsnes spesielt.
BOB
BOB kan bety:
Bueskyting under Sommer-OL 2008
Bueskyting under sommer-OL 2008. Bueskyting var med på det olympiske programmet for fjortende gang under OL 2008 i Beijing. Det ble konkurrert om fire olympiske titler, en individuell og en lagkonkurranse for kvinner og en individuell og en lagkonkurranse for menn. Konkurransene ble avviklet i perioden 9. til 15. august. Sør-Korea ble mestvinnende nasjon med to gullmedaljer foran Kina og Ukraina.
Harry Ivarson
Harry S. Ivarson (født 7. september 1892 i Chicago, Illinois, USA, død 1967) var en norsk filmregissør og manusforfatter.
Biografi
Harry Ivarson var sønn av skuespillerne William Ivarson og Anna Ivarson. De fikk foruten Harry barna Wictor (1893) og Borghild (1895). I 1910 bodde familien i Årstad.
Ivarson studerte film både i USA og Tyskland. Han debuterte som regissør og manusforfatter i Tyskland i 1923 med Wenn Männer richten under pseudonymet Harry Williams. Den ble etterfulgt i Norge av Til sæters (1924), Fager er lien (1925), Simen Mustrøens besynderlige opplevelser (1926), Madame besøker Oslo (1927) og Den glade enke i Trangvik (1927), som ble hans siste stumfilm. På 1930-tallet gikk Ivarson over til talefilm og regisserte - sammen med Per Aabel - Jeppe på bjerget (1933). I 1943 regisserte han sin siste film, dokumentarfilmen Bergen. Ivarson var sjef for NRKs virksomhet i Bergen under krigen og satt i Kulturtinget.
Gregor Klančnik
Gregor Klančnik (født 7. november 1913 i Mojstrana, død 30. mars 1995 i Prevalje) var en slovensk forretningsmann, fjellklatrer, skiløper og turner.
Han tok eksamen ved den økonomiske høyskolen i Beograd i 1947, og hadde fra 1936 til 1979 lederstillinger i den metallurgiske industrien. Blant annet var han generaldirektør i De forente slovenske stålverkene.
Han var også aktiv som klatrer, skihopper, kombinertløper og langrennsløper, og ble i 1938 nasjonal mester i kombinert. I februar 1934 ble han nummer 3 i det nasjonale mesterskapet i skihopping, som var åpningsrennet i den nye kjempebakken i Planica. Han var i mange år leder for Ljubljana-Matica fjellsport- og klatreklubb, som moderniserte fjellhyttene på Kredarica (1980–1984) og ved Triglav-sjøene (1985–1988).
Gregor Klančnik var æresmedlem av den slovenske ingeniørforeningen og æresborger av Ravne na Koroškem. Han ble i 1968 tildelt Bloudek-prisen, Slovenias høyeste utmerkelse for prestasjoner innen idrett.
Lee Seung-chul
Lee Seung-chul (født 22. juli 1988) er en sørkoreansk bryter som konkurrerer i fri stil i 60-kilosklassen. Han representerte landet sitt under Sommer-OL 2012 i London, der han ble utslått i andre runde.
Salda
Salda (russisk: Салда) er ei elv i Sverdlovsk oblast i Russland. Den er ei sideelv til Tagil (i Obs nedslagsfelt). Elva har sitt utspring i Uralfjellene. Den er 122 km lang med et nedslagsfelt på 1770 km². Middelvannføringen er 7,2 m³/s (4 km før munningen). Salda fryser til i månedsskiftet oktober/november, og er frosset over til vårløsningen i april. Ved elva ligger byene Verkhnjaja Salda og Nizjnjaja Salda.
VM i bordtennis 2019
VM i bordtennis 2019 ble arrangert i Budapest i Ungarn fra 21. til 28. april 2019.
Francisco Javier de Cienfuegos y Jovellanos
Francisco Javier de Cienfuegos y Jovellanos (født 12. mars 1776 i Oviedo i Spania, død 21. juni 1847 i Alicante) var en av den katolske kirkes kardinaler.
Han var erkebiskop av Sevilla 1824–1847, men i 1835 ble han tvunget ut av byen og bosatte seg i Alicante. Da han i 1844 ble gitt tillatelse til å vende tilbake, var han for gammel og syk til det, og forble hvor han var.
Han ble kreert til kardinal i mars 1826 av pave Leo XII, med Santa Maria del Popolo som tittelkirke.
Han deltok verken ved konklavet 1829 som valgte pave Pius VIII, ved konklavet 1830–1831 som valgte pave Gregor XVI, eller ved konklavet 1846 som valgte pave Pius IX.
Iresioides
Iresioides er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
Middelsstore, avlange trebukker, mørkbrune med lyse striper. Antennene er tynne og kortere enn kroppen. Pronotum er tønneformet. Dekkvingene ender i en ganske liten tann.
Utbredelse
Slekten lever på Madagaskar, Komorene og Seychellene.
Gimli
Gimli er en dverg fra J.R.R. Tolkiens fiktive verden Midgard. Gimli, sønn av Glóin (en av Bilbo Lommeluns opprinnelige følgesvenner i Hobbiten), er en fjern etterkommer av Durin den Udødelige – den første av de syv dvergefedrene – men er ikke medlem av den kongelige ættelinjen. Gimli er dessuten fetteren til Balin, som også var en av Bilbos følgesvenner. Gimli blir introdusert ved rådsmøtet i Kløvendal, der han kommer sammen med hans far for å overbringe nyheter fra hans hjemsted. Gimli blir valgt av Elrond til å være én av de ni i Ringens Brorskap.
Innen Brorskapet blir Gimli gradvis gode venner med alven Legolas, noe som er spesielt, da alvene og dvergene fremdeles kranglet over noen saker på grunn av Doriaths undergang – og mer på grunn av at Legolas' far, Thranduil, en gang kastet Glóin i et av hans fangehull (se Hobbiten).
Ettersom brorskapet blir nødt til å entre Morias miner, er Gimli i begynnelsen veldig entusiastisk og brenner for å finne en dvergekoloni bestående av hans folk der. Dette håpet snus, og Gimli finner ut at Moria er fullt av orker og at hans folk inkludert hans fetter Balin har blitt nådeløst slaktet av orkene. Etter at Gandalv faller ned i mørket etter å ha kjempet mot Balrogen, klarer brorskapet omsider å komme seg ut av Minene. De flykter inn i Lothlórien, som er befolket av alver som ikke er særlig vennlige overfor dverger. Gimli ble nødt til å føres inn i skogen med bind for øynene – og dette leder nesten til et voldelig oppgjør inntil Aragorn ber om at alle i følget skal få bind for øynene.
Gimlis mening om alvene forandres dramatisk når han møter Galadriel – hennes skjønnhet imponerer Gimli så mye at når hun spør hva han ønsker seg fra alvene, ber han bare om ett hårstrå fra hennes hode (han får hele tre). Hans kjærlighet og respekt for Galadriel er bevist ved hans første møte med Éomer av Rohan. Han snakker stygt om Galadriel, og Gimli svarer for det med veldig stygge ord – og dette leder til en anspent situasjon der Aragorn igjen ser seg nødt til å gripe inn.
Etter Ringkrigen ledet Gimli et stort antall av Durins folk mot sør for å etablere et nytt dvergekongedømme i Anglarond, og han ble den første herre over de glitrende hulene i Rohan. Dvergene av de glitrende hulene, ledet av kong Gimli, reparerte mye av den fysiske skaden som ble voldt av Saurons hærer gjennom Ringkrigen. Det er verdt å merke seg at de gjenoppbygget Minas Tiriths store port, og byttet ut treverket med mithril og stål – og pusset opp hele byen.
I Peter Jacksons filmtrilogi Ringenes herre blir Gimli spilt av John Rhys-Davies.
Marte Høie Gjefsen
Marte Høie Gjefsen (født 6. mars 1989 på Lillehammer) er en norsk freestyleutøver, som representerer Lillehammer Skiklub.
Hun fikk NM-gull i freestylegrenen skicross i 2009 og 2010.
I 2010 deltok hun i sitt første OL, da hun deltok i skicross under vinter-OL 2010. Gjefsen har verdenscupseire både fra 2010, 2011 og 2014.
I 2012 tok hun gull i X-games. Gjefsen var i Norges tropp i vinter-OL 2014. Hun kom til åttendedelsfinalen i skicross.
Lomavren
Lomavren (armensk: Լոմավրեն lomavren) er et nesten utdødd blandingsspråk som tales av lomfolket eller posha, en gruppe med sigøynere i Transkaukasus. Da sigøynerne vandret vestover til Europa på 1000-tallet, dro de gjennom Armenia og fikk med seg mange armenske lånord. Lomavren er oppstått gjennom en språklig kontakt mellom proto-romani og armensk.
Lalandia
Lalandia ⅍ er et dansk selskap som driver to feriesentre i Rødby og Billund kalt Lalandia Rødby og Lalandia Billund. Lalandia har i sine to parker sammenlagt mere enn én million besøkende på årsbasis, og de er begge blant de mest besøkte danske turistattraksjoner. Størstedelen av gjestene kommer fra Danmark, Norge, Sverige og Tyskland. Selskapet ble grunnlagt i 1988 med åpningen av feriesentret i Rødby, og navnet Lalandia er den latinske betegnelse for Lolland, hvor det første senter ligger.
Begge Lalandia-parker består av feriehus som utleies gjennom Lalandia. Ved leie av husene får man adgang til en rekke fasiliteter som badeland, lekeland, sportsfasiliteter som klatrebane og skøytebane, restauranter og butikker.
Lalandia Rødby
Lalandia Rødby åpnet i 1988 som vannland. Det er siden blitt utvidet med blant annet skøytebane og bowlingbaner. Området dekker over 25 000 m². I 2018 hadde feriesentret 520 000 besøkende.
Lalandia Billund
Lalandia i Billund åpnet den 24. april 2009. Badelandet i Lalandia i Billund er med 10 000 m² Skandinavias største vannland.
I 2018 hadde feriesentret 682 000 besøkende.
Ågerup kirke (Holbæk kommune)
Ågerup kirke er en romansk kirke fra siste halvdel av 1100-tallet som ligger i Ågerup ved Vipperød syd for Holbæk fjord på den nordvestlige delen av Sjælland i Danmark. Kirken er særlig kjent for sine kalkmalerier og har i tillegg et rikt inventar.
Kirken er i hovedsak oppført i kampesten, men det er benyttet munkesten i østenden av skipet. På hver side av langmurene i skipet finnes to tilmurte vinduer; disse er fra kirkens første tid. De øvrige rundbuede vinduene er fra en senere endring.
Inventar
Kirkens eldste inventar er døpefonten i granitt som er fra 11-1200-tallet. Den har en høyde på 81 cm og diameter på 75 cm. Det antas at den er utført av samme verksted som står bak fonten i Fardrup kirke. Kummen og foten er sylinderformet. Rundt kummen på utsiden er en sammenhengende bord av spisse trekanter. Det er fremdeles rester av maling på fonten.
Korbuekrusifikset hang tidligere i korbuen, men er senere plassert over inngangspartiet, hvor det henger skrått inn mot veggen. Krusifikset er datert til ca. år 1500 og er rundt 130 cm høyt.
Det fremstiller Jesus på korset med flettet tornekrans på hodet. Han har øynene igjen og åpen munn og er avbildet med skjegg. Armene er flate, fingrene krumme. Selve kroppen er fremstilt bred og også denne er flat. Jesus er iført lendeklede og har nagler i føttene.
Altertavlen er en fløyaltertavle fra 1509, med nyere malerier i sidefeltene. Tavlen ble gitt som gave til kirken av Mattis Olsen til ære for sankt Anna ifølge en påskrift etterfulgt av et bomerke. Hovedfeltet er et relieff med fremstilling av den hellige familie. De tre voksne er Maria som har Jesusbarnet stående i fanget. Til høyre for henne sitter Josef eller muligens hennes far Joakim og på den andre siden hennes mor, Anna. Nederst på midtfeltet står en innskrift: «:int: iar: us: her[r]es m: ccccc: op: dat: ix: da: gaf: mastis: olse: desse/ tavel: to: akkarop: kerke: in: de: eer: sancte: anna» (I det Herrens år 1509, da ga Mattis Olsen denne tavlen til Ågerup kirke til S. Annas ære). Under: «Olie» og et bomerke som viser en trekant på tre ben. Innskriften er rekonstruert og originalen er oppbevart ved Nationalmuseet.
I fløyene på første stand er det malerier av fire helgener med gylne glorier. I nordfløyen ser man en uidentifisert helgen, sannsynligvis en biskop. Videre i nordfløyen sankt Gjertrud, hun holder en modell av en kirke i den ene hånden. I sydfløyen også en uidentifisert helgen samt Maria Magdalena kledd i fotsid kjole.
På andre stand er en fremstilling av bebudelsen.
Altertavlen er utført i ek og har følgende mål; midtskapet 116 cm x 78 cm, toppfrisen er 9 cm høy, fløyene måler 116 cm x 39 cm og brettet med innskrift 11 cm x 73 cm x 1,5 cm.
Prekestolen er utført i bruskbarokk fra 1630-årene og har tilhørende himmel fra samme tid. Oppgangen er av ny dato; fra 1948.
Selve prekestolen har fire arkader; rikt utskåret og malt. Fra veggen og inn mot oppgangen vises fremstillinger av dåpen, korfestelsen, oppstandelsen og himmelfarten. Øverst har den innskrifter med sitater fra Bibelen malt med gult på blå bunn.
Kalkmalerier
Kalkmaleriene ble avdekket under ledelse av Eigil Rothe i 1915 da kirken gikk gjennom en hovedrestaurering. Kirken har enkelte kalkmalerier fra første halvdel av 1300-tallet, men hovedparten stammer fra 1500-tallet. Kalkmalerier fra begynnelsen av 1500-tallet dekker fire hvelv og koret. Kunsthistorikere anser at disse er av «omdiskutert kvalitet». Niels Peter Stilling sier det slik i sin bok om Danmarks kirker : Dateringen er satt til kort tid etter 1510; det finnes et datert maleri over døren til sakristiet i koret. Utmalingen i østfaget viser hellige personer, hovedscenene i skipet og tårnet dreier seg i hovedsak om skapelsesberetningen, lidelseshistorien og oppstandelsen. Flere av maleriene er vanskelige å tolke selv om mange av dem har skriftbånd med tekst, men disse er i dårlig forfatning fordi de både er noe utvisket og er dårlig utført. Det er opplagt samme person som har stått for utmalingen både i skipet, tårnet og koret, men malingen gir inntrykk av noe uferdig. Ornamentikken på disse områdene er utført av en annen. Vedkommende har også føyet til farver og gitt uttrykk til flere av de avbildede personene.
Roman (navn)
Roman er et mannsnavn dannet av det romerske etternavnet Romanus som betyr «romer» på latin.
Kjente personer med navnet
Personene i listen er ordnet kronologisk etter fødselsår.
Yowlys Bonne
Yowlys Bonne (født 2. november 1983) er en cubansk bryter som konkurrerer i fri stil i 60-kilosklassen. Han representerte landet sitt under Sommer-OL 2012 i London, der han ble utslått i andre runde.
Arent-Emil Hauge
Arent-Emil Klausen Hauge (født 9. oktober 1997) er en norsk fotballspiller som spiller for Flekkerøy Idrettslag.
Den 24. mai 2015 debuterte han for FK Haugesund hjemme mot Strømsgodset IF. Han ble byttet inn for Patrick Olsen i kampens overtid, FK Haugesund vant kampen 4-0.
High Falls vannkraftverk
High Falls vannkraftverk er en demning og et vannkraftverk i småbyen Bowman, på sideelva Lièvre River 48 km oppstrøms før den renner ut i Ottawa River i provinsen Québec, Canada. Det har en installert total vannkrafteffekt på 104 MW, fordelt på 4 enheter. Kraftverket stod ferdig i 1929, og ble oppgradert i 2009.
Operatør og eier er energiselskapet Brookfield Power. Dette er et elvekraftverk (run-of-river).
Muamet Asanovski
Muamet Asanovski (tyrkisk: Muhammed Hasanoğlu), (født 14. juli 1991 i Malmö) er en svensk fotballspiller. Asanovski er kantspiller eller offensiv midtbanespiller for Landskrona BoIS i Division 1. Asanovski spilte to kamper for Malmö FF i Allsvenskan fra 2009 til 2010.
Klubbkarrière
Asanovski er en etnisk tyrker fra Makedonia. Er startet karrieren som ung spiller i Malmö FF, hvor han også fikk sin profesjonelle debut. Det ble 17. februar 2011 kjent at Asanovski hadde signert for danske Akademisk Boldklub.
Ängelholms FF kunne 31. august 2012 meddele på sine hjemmesider at Asanovski hadde signert for klubben. Han forlenget i desember samme år kontrakten til etter 2014-sesongen. Asanovski var 23. desember 2014 klar for Landskrona BoIS, som nettopp hadde rykket ned fra Superettan.
Kirs
Kirs (russisk: Кирс) er en by i Kirov oblast i Russland. Den ligger ved elva Kirs nær dens samløp med Vjatka, 281 km nordøst for Kirov.
Zujevka ble grunnlagt som en bosetning nær et jernstøperi bygget i 1729. Kirs fikk innvilget bystatus i 1965.
Demografi
Befolkningsutvikling: ! År || Folketall || Kilde
Carl Hermann Bitter
Carl Hermann Bitter (1813–1885) var en tysk (prøyssisk) finansminister og musikkviter.
Verk
Bitter var en stor musikkjenner og publiserte en rekke musikkskrifter, blant annet
Marco Storari
Marco Storari (født 7. januar 1977) er en italiensk fotballspiller som for tiden er klubbløs.
17. januar 2007 ble Storari hentet til Milan som en nødløsning ettersom både Dida og Zeljko Kalac var ute med skade. Debuten hans var strålende, da han hadde flere matchvinner redninger mot AS Livorno Calcio. 12. august 2007, ble Storari lånt ut til den spanske klubben Levante UD. 5. januar 2008 gikk Storari tilbake til Italia på lån til Cagliari, ettersom Levante slet med økonomiske problemer, og hadde ikke råd til å betale lønnen hans. Juli 2008 ble han på ny sendt på utlån, denne gangen til Fiorentina. Der skulle han være reserve for Sébastien Frey. Han spilte for Juventus inntil 2015.
INSEE
INSEE (fransk: Institut national de la statistique et des études économiques) er det franske nasjonale instituttet for statistikk og økonomiske studier. Det samler inn og publiserer ulike former for statistikk. INSEE ble grunnlagt i 1946, og erstattet Service national des statistiques, som ble grunnlagt under Vichy-regimet.
Jean-Baptiste de Latil
Jean-Baptiste-Marie-Anne-Antoine de Latil (født 6. mars 1761 på øya Sainte-Marguerite ved Fréjus i Frankrike, død 1. desember 1839 i Gémenos ved Marseille) var en av den katolske kirkes kardinaler.
Som prest hadde han nektet å undergi seg sivilkonstitusjonen for kleresiet under den franske revolusjon i 1791, og forlot Frankrike. Han kom tilbake året etter, men ble arrestert og fegslet. Etter sin løslatelse dro han til Düsseldorf i Tyskland der han preket og gjorde pastoralt arbeid; senere dro han til England.
Han var erkebiskop av Reims fra 1824, men måtte flykte fra landet til England og Tyskland sammen med kong Karl X etter at han ble styrtet. Han styrte da erkebbispedømmet gjennom en generalvikar. Han kunne returnere til Frankrike medio 1839, men ikke til Reims. Han bosatte seg da i Provence.
Han ble kreert til kardinal i mars 1826 av pave Leo XII.
Han deltok ved konklavet 1829 som valgte pave Pius VIII, men ikke ved konklavet 1830–1831 som valgte pave Gregor XVI.
Episkopalgenealogi
Hans episkopalgenealogi er:
Denis Myšák
Denis Myšák (født 30. november 1995) er en slovakisk padler som konkurrerer i kajakk.
Han representerte Slovakia under Sommer-OL 2016 i Rio de Janeiro, der han tok sølv i K-4 1000 meter.
Kutangen naturminne
Kutangen naturminne er en tange som skiller Tajetbukten fra Dørstubukten nord for Slemmestad i Asker kommune. Området er en del av eiendommen til Slemmestad fabrikker, gårdsnummer 38, bruksnummer 162. Området ble vernet 15. januar 1988, men vernet er ikke matrikkelført på eiendommen.
Verneformål
Naturminnet viser sammen med de andre naturminnene ved Slemmestad lagrekken fra mellomkambrium til mellomordovicium. Naturminnet Kutangen viser ordoviciske sedimenter og Ceratopygekalk ute i sjøen. Det viser også en sammenhengende skiferrekke og kalkstein lenger inne på tangen.
Inge Blomberg
Inge Blomberg (født 5. oktober 1929, død 24. desember 2007) var en svensk fotballspiller. Blomberg, som var spiss, spilte en kamp og scoret to mål for Malmö FF i Allsvenskan i 1951. Blomberg spilte sammenlagt seks kamper for A-laget. Etter spillerkarrieren ble Blomberg talentspeider for klubben.
Kjelsås stasjon
Kjelsås stasjon er en jernbanestasjon på Gjøvikbanen. Stasjonen ligger på Kjelsås i Bydel Nordre Aker, 10,28 kilometer fra Oslo S.
Stasjonen ble opprettet ved Gjøvikbanens åpning til Røykenvik i 1900. Kjelsås ble fjernstyrt fra 1971, og ubemannet året etter. I dag er Kjelsås fjernstyrt ubetjent stasjon med kryssingsspor og mulighet for av- og påstigning. Stasjonen kan betjenes ved behov.
Stasjonsmiljøet er skapt av arkitekt Paul Due, og stasjonsbygningen og uthuset er fredet.
Tvers overfor stasjonen ligger Norsk Teknisk Museum.
BTN
BTN kan sikte til:
Per Barth Lilje
Per (Vidar) Barth Lilje (født 11. mars 1957 i Tønsberg) er en norsk astrofysiker. Lilje er professor og instituttleder ved Institutt for teoretisk astrofysikk ved Universitetet i Oslo.
Lilje tok hovedfag ved i UiO i 1985 med hovedoppgaven «Den lokale gruppe, den lokale superhop og tidevannskrefter». Han tok doktorgraden ved University of Cambridge i 1988 med avhandlingen «Large-scale density and velocity fields in the Universe».
Lilje var postdoktor ved Canadian Institute of Theoretical Astrophysics i Toronto i 1988-89, og arbeidet så ved Nordisk Institutt for teoretisk atomfysikk fra 1989 til 1992. I 1992 ble han førsteamanuensis ved UiO, før han ble professor i 1993.
Carl von Winterfeld
Carl Georg August Vivigens von Winterfeld (1784–1852) var en tysk musikkviter.
Christiania Bank og Kreditkasse
Christiania Bank og Kreditkasse (også kjent som Kreditkassen) var et norsk bank- og finansselskap.
Oppnavn
Folkehumoren gjorde flere oppfinnsomme omskrivninger av bankens fulle navn i årenes løp, mest kjent er «Christiania Krek og Bandittkasse» og «Christiania Konk og Falittkasse».
Winfield Scott Hancock
Han tjenestegjorde som offiser i fire årtier, deriblant under den meksikansk-amerikanske krigen og den amerikanske borgerkrigen, som general i Unionshæren. Han utmerket seg spesielt under slaget ved Gettysburg i 1863, og gikk under tilnavnet «Hancock the Superb».
Etter borgerkrigen spilte han en vesentlig rolle i gjenoppbyggingen av de militære styrkene i sørstatene.
Christiania Bank og Kreditkasse
Historie
Banken ble etablert i 1848 av blant andre Fritz Heinrich Frølich, og var dermed Norges eldste forretningsbank. Banken holdt opprinnelig til i hjemmet til Frølich, som var banksjef de første 27 årene. Virksomheten ble flyttet til egne lokaler først i 1858. Bankens første filial ble åpnet 1897. Banken hadde etter hvert sitt hovedkontor i Karl Johans gate 15/Stortorget 6, senere også Stortorget 7 og 8.
Frem til 1950-tallet hadde banken kun filialer i Oslo, men oppkjøp av Elverum Kreditbank og Hamar Privatbank i 1957 medførte at Kreditkassen etablerte seg utenfor hovedstaden. Andre oppkjøp i årene som fulgte inkluderer Agder Bank i 1959, Andresens Bank i 1980, Vestfoldbanken i 1981 og Fiskernes Bank i 1983. Bankens første internasjonale kontor ble åpnet i Luxembourg i 1973, og banken etablerte etterhvert avdelinger i London, New York og Singapore. I 1958 ble Eilif Due, som hadde vært bankens administrerende direktør siden 1936, avløst av Sven Viig. Deretter var Tor Moursund administrerende direktør fra 1977 til 1990.
Winfield Scott Hancock
Ryet han fikk under borgerkrigen og hans tro på konservative konstitusjonelle prinsipper gjorde ham til et populært valg som presidentkandidat, og i 1880 valgte Demokratene å nominere ham. Til tross for en god valgkampanje ble han slått av republikaneren James Garfield med den minste marginen i antall stemmer i amerikansk historie.
Christiania Bank og Kreditkasse
Historie
Kreditkassen led store tap på slutten av 1980-tallet og begynnelsen av 1990-tallet, som ledet frem til en alvorlig økonomisk krise i 1991. Kreditkassen var da teknisk konkurs, og staten gikk inn som eneeier. I 1995 solgte staten seg ned til en minimal aksjemajoritet på 51,1%. I 2000 fikk Nordea innvilget konsesjon av den norske regjeringen, noe som åpnet for oppkjøp av Kreditkassen. All bruk av navnene CBK, Kreditkassen og K-bank opphørte sommeren 2002, etter at alle bankfilialer og annet relatert hadde gått over til Nordeas navn og logo. Foruten Kreditkassen utgjøres Nordea i dag av de tidligere finske Merita, svenske Nordbanken og danske Unibank.
Tom Ruud ble konsernsjef i CBK i 1997. Etter fusjonsprosessen som innlemmet CBK i Nordea, satt han i Nordeas konsernledelse frem til utgangen av 2008, da han forlot banken.
Gudbrand Bøhn
Gudbrand Bøhn (født 10. november 1839, død 18. januar 1906 i Kristiania) var en norsk fiolinist, konsertmester og pedagog opprinnelig fra Nes i Akershus.
Bøhn var sønn av fiolinisten Ole Gulbrandsen Bøhn (1803–82). Han ble 20. oktober 1870 gift i Christiania med skuespiller Alvilde Solberg.
Bøhn studerte fiolin hos Fredrik Ursin, Hubert Léonard og andre. Han debuterte i Christiania i 1860. Han var konsertmester ved Christiania Theater fra 1866 til teatret ble nedlagt i 1899. Bøhn ble en sentral skikkelse i hovedstadens kunstnermiljø, eksempelvis startet han sammen med andre musikere jevnlige kammermusikkarrangementer i byen.
16. november 1867 i Kristiania urframførte Bøhn med Edvard Grieg på piano Griegs ''Fiolinsonate nr. 2 i G-dur opus 13''.
Bøhn var lenge landets ledende fiolinpedagog. Blant hans mest betydningsfulle studenter hører Christian Sinding, Sigurd Lie, Michael Flagstad, Harald Heide, William Farre og Johan Halvorsen.
Bakkehaugen gård
Bakkehaugen gård ligger i Einar Høigårds vei 25 på Tåsen i Oslo, rett bak Voldsløkka. Den består av seks bygninger rundt et tun.
Søren Christian Gjessing
Søren Christian Gjessing (født 18. desember 1812 i Oddernes, død 18. mars 1897 i Kristiania) var en norsk offiser og kartograf.
Bakkehaugen gård
Bygningene på Bakkehaugen benyttes av Barne- og familieetaten i Oslo kommune.
Søren Christian Gjessing
Gjessing ble i 1834 utnevnt til sekondløytnant i artilleriet og siden forfremmet til premierløytnant i 1842. I 1849 ble han utnevnt til kaptein og siden til oberstløytnant i 1860. Han ble tildelt kommandoen for den stående bataljonen i Trondheim i perioden 1860 til 1875, samt for Kristiania i perioden fra 1875 til 1889. Han publiserte en rekke artikler for militære tidsskrifter, og var visepreses for Det Kongelige Norske Videnskabers Selskab i Trondheim for en periode.
Bakkehaugen gård
Bakkehaugen skilles ut fra Bakke gård
Gården har eksistert som anlegg siden 1811. Eieren av gården Bakke i Nydalen, Michel Nielsen Hauge, skilte da Bakkehaugen ut som bolig for broren, lekpredikanten Hans Nielsen Hauge. Sistnevnte hadde på det tidspunktet nylig blitt løslatt fra fengsel. Samme år som han overtok gården bygde han Bakke Mølle i Nydalen.
Søren Christian Gjessing
I perioden fra 1839 til 1863 var han også ansatt hos Norges geografiske oppmåling, hvor han etterfulgte Gerhard Munthe og N. A. Ramm som offisiell karttegner.
Campionato Sammarinese di Calcio
Campionate Sanmarinese di Calcio er en amatørliga for fotballag fra «San Marino». Ligaen er den øverste fotballigaen i San Marino.
UEFA-ranking (2022)
''UEFA-rangering foran 2022/23-sesongen. ''
Oppsett
Det er 15 lag i ligaen fordelt på to grupper kalt Gironer. I Girone A er det 8 lag, mens det er 7 i Girone B. Lagene møtes 1 gang og topp fire fra hver gruppe går videre til Girone 1, og resterende lag til Girone 2, her møtes lagene 2 ganger og topp seks fra Girone 1 går videre til sluttspillet. Fra Girone 2 går førsteplassen til sluttspillet, men andre og tredje plassen spiller en play-off kamp om å komme inn i sluttspillet. I sluttspillet spilles kvartfinalen over to kamper, der taperne spiller om 5-8 plass og vinnerne går videre til semifinalen som også spilles over to kamper. Vinneren av semifinalene møtes til en finale for å avgjøre seriemesterskapet.
Bakkehaugen gård
Bakkehaugen kirke
Carl Grøndahl testamenterte grunn fra gården til Bakkehaugen kirke, som ligger i Carl Grøndahls vei like ved gården.
Alton B. Parker
Alton Brooks Parker (født 14. mai 1852 i Cortland i New York i USA, død 10. mai 1926) var en amerikansk politiker og advokat. Han var Demokratenes presidentkandidat i 1904.
Parker arbeidet som advokat i Kingston i New York, og satt i New Yorks høyesterett fra 1885 til 1889. Mellom 1889 og 1904 var han justitiarius i United States Court of Appeals i New York. Han ble i denne perioden regnet som en støttespiller for David Bennett Hill, en såkalt «Bourbon Democrat».
I 1904 stilte han til valg som USAs president, og fant støtte hos tidligere president Grover Cleveland. Han gav samtidig opp sine tidligere offentlige verv.
I årene 1896–1900 hadde det imidlertid oppstått en splid blant demokratene på grunn av forskjellige syn på den økonomiske politikken. Flere håpet at Parker skulle bli en kandidat som kunne samle partiet.
Dette skjedde likevel ikke; Parker klarte ikke å få alle demokratene på sin side. Uenigheten i partiet førte til at han tapte valget mot den sittende presidenten, Theodore Roosevelt.
Etter valgnederlaget arbeidet Parker som advokat.
Dan Atherton
Daniel Simon Atherton, kjent som Dan Atherton (født 25. januar 1982, nær Salisbury) er en profesjonell terrengsyklist som er spesialisert innen utforsykling og four-cross, og en tidligere nasjonal mester i Storbritannia.
Atherthon ble alvorlig skadet ved et fall den 6. juli 2010. Han fikk brudd i C1 og C2 nakkevirvler og frakturer i hodeskallen. Etter flere måneders rehabilitering var han tilbake på sykkelen.